b'\n_START_ARTICLE_\nGimnastika\n_START_PARAGRAPH_\nGimnastika \xe2\x80\x93 sporto \xc5\xa1aka, kurioje sportininkas turi atlikti \xc4\xafvairius pratimus, reikalaujan\xc4\x8dius j\xc4\x97gos, grak\xc5\xa1tumo, lankstumo ir koordinacijos. \xc5\xbdodis gimnastika kil\xc4\x99s i\xc5\xa1 graik\xc5\xb3 kalbos. Gimnastikos elementai pla\xc4\x8diai naudojami cirke, taip pat \xc4\xafvairi\xc5\xb3 pasirodym\xc5\xb3, masini\xc5\xb3 rengini\xc5\xb3 metu kaip pramogin\xc4\x97 dalis.\n_START_SECTION_\nIstorija\n_START_PARAGRAPH_\nGimnastika atsirado antikin\xc4\x97je Graikijoje ir labiausiai sukl\xc4\x97stojo V a. pr. m. e. - IV a. pr. m. er. Did\xc5\xbeiausi\xc4\x85 \xc4\xaftak\xc4\x85 gimanstikos pl\xc4\x97tojimui dar\xc4\x97 At\xc4\x97nai ir Sparta. Pastarojoje \xc5\xa1is sportas buvo taikomas kariams parengti. Dar tik besiformuojanti s\xc4\x85voka \xe2\x80\x9egimnastika\xe2\x80\x9c antikin\xc4\x97je kult\xc5\xabroje buvo universali. Ji ap\xc4\x97m\xc4\x97 \xc4\xafvairius fizinius pratimus, \xc5\xa1okius ir \xc5\xbeaidimus. Platonas apra\xc5\xa1\xc4\x97 gimnastikos skirstym\xc4\x85 At\xc4\x97nuose, kuri buvo suskaidyt\xc4\x85 \xc4\xaf palestik\xc4\x85 (lengvoji atletika, sunkioji atletika, imtyn\xc4\x97s, fechtavimas, irklavimas) ir orchestik\xc4\x85. Orchestika dar buvo suskaidyta \xc4\xaf sferistik\xc4\x85 (pratimai su kamuoliu), pa\xc4\x8di\xc4\x85 orchestik\xc4\x85 (kulto ir kariniaisceniniai \xc5\xa1okiai) ir kubistik\xc4\x85 (akrobatikos pratimai). Orchestikoje vyravo plastikos, ritmikos, rai\xc5\xa1kaus gro\xc5\xbeio \xc5\xa1okio elementai, kurie v\xc4\x97liau buvo naudojami menin\xc4\x97je gimnastikoje, balete. Kubistikos elementai dabar atliekami akrobatikos ir sportin\xc4\x97s gimnastikos var\xc5\xbeybose. Rom\xc4\x97nai nedaug prisid\xc4\x97jo prie gimnastikos tobulinimo, bet jie pirmieji prad\xc4\x97jo naudoti pratimus ant medinio arklio. Toks pratimas buvo skirtas mokyti kavaleristus. Pirmasis apra\xc5\xa1\xc4\x99s pratimus ant medinio arklio ruo\xc5\xa1iant karius yra Flavijus Vegecijus._NEWLINE_XVI a. antroje pus\xc4\x97je v\xc4\x97l prad\xc4\x97ta daugiau ra\xc5\xa1yti ir klab\xc4\x97ti apie gimnastik\xc4\x85. Mokslininkas i\xc5\xa1 Italijos Jeronimas Merkurialis para\xc5\xa1\xc4\x97 traktat\xc4\x85 \xe2\x80\x9eGimnastikos menas\xe2\x80\x9c, kuriame jis kviet\xc4\x97 atgaivinti rom\xc4\x97n\xc5\xb3 paliestik\xc4\x85 ir orchestik\xc4\x85. Gimnastik\xc4\x85 populiarino Arkand\xc5\xbeelas Tukaras. Jis organizuodavo pasirodymus, demonstruodavo \xc4\xafvairius pratimus. 1599 m. Pary\xc5\xbeiuje jis i\xc5\xa1leido knyg\xc4\x85 \xe2\x80\x9eTrys dialogai apie akrobatinius \xc5\xa1uolius pasisukant ore\xe2\x80\x9c. Antrajame dialoge ra\xc5\xa1ytojas suklasifikavo akrobatikos pratimus \xc4\xaf pratimai be prietais\xc5\xb3 ir pratimus panaudojant prietaisus (\xc4\xafrankius). Tukaro veikalas tapo pirmuoju susisteminusiu akrobatikos elementus. XVIII a. pab. \xe2\x80\x93 XIX a. pr. vyko \xc5\xbeini\xc5\xb3 apie fizin\xc4\xaf ugdym\xc4\x85 sisteminimas. Pirmieji mokslininkai, kurie steng\xc4\x97si sukurti grie\xc5\xbet\xc4\x85 gimnastikos sistem\xc4\x85, buvo Gerhardas Fitas ir Johanas Gutsas-Mutsas. V\xc4\x97liau i\xc5\xa1 Gutso-Mutso sistemos susiformavo dvi gimnastikos mokyklos. Viena \xc4\xafsitvirtino Vokietijoje ir pavadinta \xe2\x80\x9eTumen\xe2\x80\x9c (nuo \xe2\x80\x9eturnkunst\xe2\x80\x9c (vikrumo menas)). Jos \xc4\xafk\xc5\xabr\xc4\x97jas - Fridrikas Liudvikas Janas. Kita Gutso-Mutso sistemos at\xc5\xa1aka i\xc5\xa1 prad\xc5\xbei\xc5\xb3 paplito Danijoje, o v\xc4\x97liau \xc5\xa0vedijoje. Peras Lingas sudormavo j\xc4\x85 \xc4\xaf savit\xc4\x85 gimnastikos sistem\xc4\x85. \xc5\xa0ios dvi sistemos turi esmini\xc5\xb3 skirtum\xc5\xb3. F. Janas buvo gimnastikos ant prietais\xc5\xb3 pradininkas, o P. Lingo siek\xc4\x97 propaguoti tokius gimnastikos pratimus, kurie geriausiai tinka sveikatai stiprinti._NEWLINE_V\xc4\x97liau sukurta ir pranc\xc5\xabz\xc5\xb3 gimnastikos sistema. Jos pradininkas \xe2\x80\x93 Napoleono_NEWLINE_armijos pulkininkas Fran\xc4\x8deskas Amorosas. Jo pasi\xc5\xablyta gimnastikos sistema buvo skirta_NEWLINE_daugiausia tik armijai ir suk\xc5\xabr\xc4\x97 toki\xc4\x85 sistem\xc4\x85, kuri pad\xc4\x97t\xc5\xb3 ruo\xc5\xa1ti kareivius armijai. 1817 m. \xc4\xafk\xc5\xabr\xc4\x97_NEWLINE_gimnastikos mokykl\xc4\x85, kurioje mok\xc4\x97si karininkai ir kareiviai. Per tokios sistemos pratybas buvo formuojami tokie \xc4\xafg\xc5\xabd\xc5\xbeiai, kurie b\xc5\xabtu reikalingi buityje, ypa\xc4\x8d karo s\xc4\x85lygomis. F. Amorosas gimnastikos pratybose naudojo parengiamuosius pratimus, atliekamus pagal muzik\xc4\x85, \xc5\xa1okius. Tokia sistema paplito ir kitose \xc5\xa1alyse, bet buvo taikoma tik armijoje._NEWLINE_Didelius nuopelnus tobulinant sportin\xc4\x99 gimnastik\xc4\x85 priklauso \xe2\x80\x9esakal\xc5\xb3\xe2\x80\x9c gimnastikai. \xc5\xa0is jud\xc4\x97jimas_NEWLINE_prasid\xc4\x97jo \xc4\x8cekijoje XIX a. antroje pus\xc4\x97je. \xe2\x80\x9eSakal\xc5\xb3\xe2\x80\x9c gimnastikos sistemos k\xc5\xabr\xc4\x97jas buvo Prahos_NEWLINE_universiteto profesorius Miroslavas Tir\xc5\xa1as. Jis steng\xc4\x97si sukurti toki\xc4\x85 sistem\xc4\x85, kuri skatint\xc5\xb3 jaunim\xc4\x85 praktikuoti gimnastik\xc4\x85 nuo pat ma\xc5\xbeens. Savo metodika gimnastika buvo artima vokie\xc4\x8di\xc5\xb3 gimnastikai, bet tur\xc4\x97jo ir skirtum\xc5\xb3. Profesorius steng\xc4\x97si visiems judesiams suteikti toki\xc4\x85 form\xc4\x85, kad atliekami pratimai kelt\xc5\xb3 pasitenkinim\xc4\x85 ne tik \xc5\xbei\xc5\xabrovams, bet ir atlik\xc4\x97jams._NEWLINE_1881 m. \xc4\xafkurta tarptautin\xc4\x97 gimnastikos federacija (FIG), kuri yra seniausia veikianti tarptautin\xc4\x97 sportin\xc4\x97 federacija, prad\xc4\x97jo reglamentuoti ir vykdyti gimnastikos veikl\xc4\x85. Gimnastikos olimpiadoje var\xc5\xbeybos vykdomos nuo 1896 m. vasaros olimpini\xc5\xb3 \xc5\xbeaidyni\xc5\xb3.'